
ANUNȚ
privind modalitatea de desfășurare a interviului


Interviul din cadrul celei de-a doua probe a concursului de admitere la INM, organizat în perioada iulie 2025 – martie 2026, va fi susținut la sediul Institutului Național al Magistraturii din București, B-dul Regina Elisabeta nr. 53, Sector 5, în zilele de 27-28 februarie 2026, 01 martie, 05-09 martie 2026, în ordinea și în intervalul orar prevăzute în planificarea afișată pe pagina de internet a CSM și INM.
Candidații se vor prezenta la data și ora indicate în Tabelul cu repartizarea candidaților,  accesul pentru susținerea interviului fiind permis pe baza unui act de identitate.
Se interzice candidaților să dețină asupra lor pe timpul desfășurării probei orice surse de informare care ar putea fi utilizate pentru rezolvarea subiectelor, precum și orice mijloace de comunicare ori mijloace de transmitere de date.
În vederea susținerii interviului, candidații vor descărca formularul ”Fișa de prezentare” de pe site-ul Consiliului Superior al Magistraturii sau al Institutului Național al Magistraturii și se vor prezenta cu formularul completat în ziua în care sunt programați la interviu.
Metodologia privind organizarea și desfășurarea interviului este disponibilă pe pagina de internet a Consiliului Superior al Magistraturii și a Institutului Național al Magistraturii, fiind publicată odată cu anunțul privind organizarea concursului.
Este strict interzis accesul candidaților cu telefoane mobile sau orice mijloc de comunicare sau transmitere de date.

